**OBEC GÁŇ**

hlavná kontrolórka obce

**Plán kontrolnej činnosti hlavnej kontrolórky obce Gáň**

**na I. polrok 2016**

( schválený uzn. OZ v Gáni č.67/2015 zo dňa 26.11.2015 )

 Návrh zamerania činnosti hlavnej kontrolórky obce na 1.polrok 2016 vychádza z ustanovení zákona č.369/1990 Zb. o obecnom zriadení, najmä § 18f, ktorý stanovuje úlohy hlavného kontrolóra a §18d, upravujúcom rozsah kontrolnej činnosti.

Plán kontrolnej činnosti predkladám v súlade s ustanoveniami §18 ods.1 písm. b) zákona o obecnom zriadení.

Hlavné úlohy, ciele a pravidlá pri výkone následnej finančnej kontroly sú upravené zákonom č.502/2001 Z.z. o finančnej kontrole a vnútornom audite v platnom znení.

 Pri návrhu zamerania kontrolnej činnosti bolo prihliadané na tie oblasti činnosti obce, ktoré neboli kontrolované ( hospodárenie školskej jedálne, čerpanie výdavkov na prípravnú a projektovú dokumentáciu) a sú svojím zameraním na preverenie nakladania s finančnými prostriedkami a majetkom obce aktuálne.

V priebehu roka bude náležitá pozornosť venovaná priebežnej kontrole plnenia príjmov a čerpania výdavkov na vybraných položkách rozpočtu obce a súvisiacim štvrťročným štatistickým výkazom.

Cieľom kontrolnej činnosti je preveriť dodržiavania hospodárnosti, efektívnosti, účinnosti a účelnosti pri hospodárení s verejnými prostriedkami, dodržiavanie všeobecne záväzných právnych predpisov, zmluvných podmienok a rozhodnutí vydaných na základe osobitných predpisov.

Úlohou kontroly je tiež  včasné a spoľahlivé informovanie orgánov územnej samosprávy o úrovni hospodárenia s verejnými prostriedkami..

1. ***Následná finančná kontrola vykonávaná podľa zákona č.502/2001 Z.z.***
	* Kontrola hospodárenia školskej jedálne pri MŠ ( príjmy, výdavky, spotreba potravín, prevádzkový poriadok, preplatky, nedoplatky ...)
	* Kontrola čerpania kapitálových výdavkov
	* Kontrola splnenia opatrení prijatých na nápravu nedostatkov zistených finančnou kontrolou a odstránenie príčin ich vzniku ( §11 písm. e/ zákona č.502/2001 Z.z.)
	* Kontrola procesu inventarizácie majetku, záväzkov, a rozdielu majetku a záväzkov ku dňu riadnej účtovnej závierky obce.

-2-

1. ***kontrolná činnosť upravená zákonom č.369/1990 Zb. o obecnom zriadení***
* Stanovisko k návrhu záverečného účtu Gáň za rok 2015,
* kontrola plnenia uznesení OZ za rok 2014,
* návrh plánu kontrolnej činnosti na 2.polrok 2016,
* spracovanie ročnej správy o kontrolnej činnosti za rok 2015,
* priebežné predkladanie správ o výsledkoch kontrol na rokovanie obecného zastupiteľstva,
* účasť na rokovaniach obecného zastupiteľstva, možná účasť aj na zasadnutiach komisií zriadených obecným zastupiteľstvom (§18f ods.2 zák. č.369/1990 Zb.).

*c****) ostatná činnosť***

* Evidovanie a preverovanie podnetov v súlade s § 11 ods. 8 zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov,
* oboznámenie sa s obsahom materiálov, predkladaných na rokovania obecného zastupiteľstva,
* priebežné hodnotenie (monitoring) rozpočtu obce,
* metodická a poradenská činnosťv oblasti nakladaniasverejnými finančnými prostriedkami a majetkom obce, pri tvorbe interných predpisov obce,
* účasť na zasadnutiach Združenia hlavných kontrolórov SR a školeniach RVC súvisiacich s výkonom funkcie.

 V zmysle predloženého návrhu plánu kontrolnej činnosti poradie uskutočnenia jednotlivých kontrol nie je záväzné.

Pri  samotnej časovej realizácii kontrol môžu nastať zmeny v závislosti od rozsahu prípravných činností súvisiacich s aktuálnou legislatívou predmetu kontroly, náročnosťou zistenia skutkového stavu veci a nadväzne uplatnených kontrolných metód a postupov.

Návrh plánu kontrolnej činnosti hlavnej kontrolórky bol zverejnený v obci spôsobom obvyklým dňa 29.10.2015, čím bol dodržaný termín zverejnenia najneskôr 15 dní pred jeho prerokovaním v obecnom zastupiteľstve.

Ing. Rozália Lukáčová

 hlavná kontrolórka

|  |  |
| --- | --- |
| V Gáni dňa 29.10.2015 |  |